text: валюта монополиясы валюталық монополия мемлекеттің өз органдары арқылы валюта операцияларына және экономикалық агенттер табатын бүкіл валютаға үстемдік жасауы. мұнда мемлекет валюталық құндылықтармен белгілі бір операциялар жасау немесе мұндай операцияларды кәсіпорындар мен жеке тұлғалардың жүргізуіне рұқсат беру, сондай-ақ валюта қаражатын пайдалану тәртібін белгілеу жөнінде айрықша құқыққа ие болады. валюта монополиясы шарттарын қамтамасыз етудің нақты міндеттері орталық (ұлттық) банкіге және уәкілетті коммерциялық банкілерге жүктеледі.